## Pravilnik o izmjeni i dopuni Pravilnika o uvjetima, načinu i programu obavljanja vježbeničkog staža te polaganja stručnog ispita za privatnog detektiva

### NN 104/2013 (14.8.2013.), Pravilnik o izmjeni i dopuni Pravilnika o uvjetima, načinu i programu obavljanja vježbeničkog staža te polaganja stručnog ispita za privatnog detektiva

MINISTARSTVO UNUTARNJIH POSLOVA

2337

Na temelju članka 34. stavka 1. podstavka 1. Zakona o privatnim detektivima (»Narodne novine« br. 24/09), ministar unutarnjih poslova donosi

PRAVILNIK

O IZMJENI I DOPUNI PRAVILNIKA O UVJETIMA, NAČINU I PROGRAMU OBAVLJANJA VJEŽBENIČKOG STAŽA TE POLAGANJA STRUČNOG ISPITA ZA PRIVATNOG DETEKTIVA

Članak 1.

U Pravilniku o uvjetima, načinu i programu obavljanja vježbeničkog staža te polaganja stručnog ispita za privatnog detektiva (»Narodne novine« br. 37/10) u članku 11. iza stavka 6. dodaje se stavak 7. koji glasi:

»Predsjednik i članovi Povjerenstva moraju imati:

1. Za programsku cjelinu »Detektivska djelatnost«

– završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili visoku stručnu spremu (VII/I) sukladno propisima koji su vrijedili prije stupanja na snagu Zakona o znanstvenoj djelatnosti i visokom obrazovanju (»Narodne novine« br. 123/03, 105/04, 174/04, 2/07, 46/07, 45/09, 63/11 i 94/13) i dvije godine radnog iskustva na poslovima službenika Ministarstva koji obavljaju nadzor nad detektivskom djelatnošću.

2. Za programsku cjelinu »Kriminalistika«

– završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili visoku stručnu spremu (VII/I) sukladno propisima koji su vrijedili prije stupanja na snagu Zakona o znanstvenoj djelatnosti i visokom obrazovanju i dvije godine radnog iskustva.

3. Za programsku cjelinu »Osnove kaznenog prava i kaznenog postupka«

– završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili visoku stručnu spremu (VII/I) sukladno propisima koji su vrijedili prije stupanja na snagu Zakona o znanstvenoj djelatnosti i visokom obrazovanju i dvije godine radnog iskustva.

4. Za programsku cjelinu »Odredbe pojedinih propisa koji su povezani s obavljanjem detektivske djelatnosti«

– završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili visoku stručnu spremu (VII/I) sukladno propisima koji su vrijedili prije stupanja na snagu Zakona o znanstvenoj djelatnosti i visokom obrazovanju i dvije godine radnog iskustva na poslovima službenika Ministarstva koji obavljaju nadzor nad detektivskom djelatnošću«.

Članak 2.

U Programu polaganja stručnog ispita, koji se nalazi u Prilogu 3. Pravilnika o uvjetima, načinu i programu obavljanja vježbeničkog staža te polaganja stručnog ispita za privatnog detektiva (»Narodne novine« br. 37/10), u III. ispitnoj cjelini Osnove kaznenog prava i kaznenog postupka, točka III.2. Posebni dio kaznenog materijalnog prava mijenja se i glasi:

|  |  |  |  |
| --- | --- | --- | --- |
| III.2. | Posebni dio kaznenog materijalnog prava | | |
|  |  | III.2.1. | Kaznena djela protiv života i tijela |
|  |  | III.2.2. | Kaznena djela protiv osobne slobode |
|  |  | III.2.3. | Kaznena djela protiv privatnosti |
|  |  | III.2.4. | Kaznena djela protiv časti i ugleda |
|  |  | III.2.5. | Kaznena djela protiv braka, obitelji i djece |
|  |  | III.2.6. | Kaznena djela protiv imovine |
|  |  | III.2.7. | Kaznena djela protiv gospodarstva |
|  |  | III.2.8. | Kaznena djela protiv računalnih sustava, programa i podataka |
|  |  | III.2.9. | Kaznena djela krivotvorenja |
|  |  | III.2.10. | Kaznena djela protiv intelektualnog vlasništva |
|  |  | III.2.11. | Kaznena djela protiv službene dužnosti |
|  |  | III.2.12. | Kaznena djela protiv Republike Hrvatske |

Članak 3.

Ovaj Pravilnik stupa na snagu prvog dana od dana objave u »Narodnim novinama«.

Broj: 511-01-152-53409-2013

Zagreb, 7. kolovoza 2013.

Potpredsjednik

Vlade Republike Hrvatske

i ministar unutarnjih poslova

Ranko Ostojić, v. r.

Pravilnik, NN 104/2013-2337